stanford-oval/wikipedia huggingface dataset:
מילורד דודיק
נשיאות בוסניה והרצגובינה

הוא נבחר ב-18 באוקטובר 2018  כנציג הסרבי בנשיאות, דרש לבטל את כל הרפורמות שנעשו אחרי מלחמות יוגוסלביה ולחזור לחוקה שהתקיימה בה ב-1995, ושבמסגרתה למחוזות השונים היו סמכויות נרחבות יותר.
בשנת 2021, אישר הבית התחתון של רפובליקת סרפסקה החלטה בעד תחילת התהליך של הוצאת רפובליקה סרפסקה מתוך הצבא , מערכת המשפט ומערכת גביית המיסים של בוסניה והרצגובינה. סיעות אופוזיציה נטשו את הישיבה לפני ההצבעה, בטענה שהמהלך הוא רק תרגיל תעמולה שנועד להתניע את הקמפיין לקראת הבחירות הכלליות.
ארצות הברית הזהירה כי תטיל סנקציות נוספות על דודיק אם הסרבים בבוסניה ימשיכו להחליש את המוסדות המרכזיים של המדינה. לרעיון להטיל סנקציות של האיחוד האירופי על דודיק יש תמיכה מרוב מדינות האיחוד, אבל כל החלטה על הקפאת נכסיו של דודיק והטלת הגבלות תנועה עליו חייבה הסכמה פה אחד של 27 המדינות החברות, ואילו הונגריה וסלובניה התנגדו לצעד זה.
בשנת 2025, בית המשפט בסרייבו קבע כי דודיק מפר במעשיו ובהצהרותיו את הסכם דייטון, וסיכן את האחדות והשלום בבוסניה הרצגובינה. בתגובה על הרשעתו של דודיק לפני כשבועיים, החליט הפרלמנט של רפובליקת סרפסקה להכריז כי הסרבים בבוסניה לא מכירים במוסדות המדינה הרשמיים, ולא מקבלים את מרותה של המשטרה הבוסנית ורשויות אכיפת החוק במדינה. לאחר מכן, התביעה הכללית בסרייבו, בירת בוסניה הרצגובינה, הורתה באופן רשמי לעצור אותו. בית המשפט בסרייבו גזר עליו עונש של שנת מאסר בפועל והרחקה מהחיים הפוליטיים למשך שש שנים. יחד איתו, נקבע שיש לעצור גם את עוזריו הבכירים.
לאחר פסיקת בית משפט בוסני נגדו, הוביל דודיק סדרת צעדים שמטרתם לנתק את רפובליקת סרפסקה ממוסדות המדינה המרכזיים. כך, אישר הפרלמנט של האזור הסרבי טיוטת חוקה חדשה שבה מוגדרת רפובליקה סרפסקה כ"מדינה של העם הסרבי וכל האזרחים החיים בה". החוקה הזו אמורה להעניק לאזור סמכות להקים צבא תחת פיקודו של דודיק וגוף שיפוטי נפרד משל השלטון המרכזי, וכן את הזכות להגדרה עצמית ולהצטרפות לאיחודים מדיניים אחרים.
עמדותיו

דודיק תומך בהיפרדות של רפובליקה סרפסקה מבוסניה הרצגובינה. הוא נחשב בעל ברית של נשיא רוסיה ולדימיר פוטין. בספטמבר 2007 צוטט כאומר "להומואים למיניהם פשוט לא תהיה דריסת רגל במשרדי". ב-2017 הכחיש את המצור על סרייבו, ואסר על בתי הספר ללמד את הנושא. הוא התנגד להגדרת טבח סרברניצה כרצח עם.
הערות שוליים

↑   אורי בלאו, השר ליברמן, ידידו מימי הלימודים, הנשיא מהבלקן - ועסקת הענק במכרות הברזל, באתר TheMarker‏, 16 במרץ 2015
1 2  גובר החשש להתפרקות בוסניה: "מדינה שלא יכולה לשרוד", באתר ynet, 14 בדצמבר 2021
1 2  בוסניה בחרה נשיא שרוצה לפרק את המדינה, באתר ynet, 8 באוקטובר 2018
↑  Secession threats and nationalist strife shock Bosnia as EU offers limited response, POLITICO, ‏2022-01-18 (באנגלית אמריקאית)
↑  N12 - בלב אירופה: המשבר הפוליטי שעלול להפוך לעימות אדיר ואלים, באתר N12, ‏2025-03-12
↑  והסוכנויות, ynet (2025-03-16). "30 שנה אחרי המלחמה: האם בוסניה בדרך להתפרקות?". Ynet. נבדק ב-2025-03-16.
↑
↑
↑
↑  "אחת הדמויות הבזויות בהיסטוריה": נדחה ערעור "הקצב מסרברניצה", באתר ynet, 9 ביוני 2021
| --- | --- |
בקרת זהויות :  PLWABN: 9810586118705606  GND: 1021162337  ISNI: 0000 0001 2077 9486  LCCN: n2011039474  NKC: js2016906396  VIAF: 232955097   WorldCat (עם VIAF): 232955097
רון ניסן

| --- | --- |

 לידה:  25 במאי 1934 וושינגטון די. סי., ארצות הברית 
 פטירה:  12 במרץ 2025 (בגיל 90) בת'סדה, מרילנד, ארצות הברית 
 מדינה:  ארצות הברית 
 השכלה:  אמריקן יוניברסיטי 
 מפלגה:  המפלגה הרפובליקנית 
 
רונלד הארולד ניסן (באנגלית: Ronald Harold Nessen;‏ 25 במאי 1934 – 12 במרץ 2025) היה דובר הבית הלבן ה-17, תחת ממשלו של הנשיא ג'רלד פורד בין השנים 1974–1977, והיהודי הראשון שכיהן בתפקיד זה.
קריירה

הוא נכנס לתפקידו כדובר הבית הלבן על מנת להחליף את ג'רלד טרהורסט (אנ'), אשר התפטר בעקבות התעוררות פרשת החנינה (אנ') שהעניק הנשיא פורד לנשיא ריצ'רד ניקסון על פרשת ווטרגייט.
לפני שהצטרף לממשל פורד, כיהן ככתב וושינגטוני לרשת החדשות NBC. ביום בו ירש סגן הנשיא פורד את הנשיא ניקסון, לאחר שזה התפטר, ב-9 באוגוסט 1974, הוא שימש כפרשן ראשי לשידורי ההשבעה של פורד וכן הכין כתבה מרכזית באותו הערב על זה האחרון ודיווח על מינויו של טרהורסט לדובר הבית הלבן.
הוא נודע כמי שטבע את האימרה: "אף אחד לא מאמין לדובר, אך כולם מאמינים למקור אנונימי".
נפטר בבת'סדה, מרילנד ב-12 במרץ 2025.
רב רבה

| --- | --- |
 לידה:  פומבדיתא
 תפקיד:  ראש ישיבה 
 
רב רבה (נקרא גם: רב אבא או רבא או ראבא) היה היה גאון ישיבת פומבדיתא לאחר רב יהודאי גאון.
תורתו

חיבר חיבור על סדר פרשיות התורה הדומה לשאילתות ושרידים ממנו נמצאו בגניזה הקהירית ונקראים הלכות (דרב אבא) על סדר הפרשיות, נדפסו בתוך תורתן של גאונים, ירושלים, ה'תשנ"ב. קטעים מהספר מובאים בספרי הפוסקים. מכך שמימרות רבות בספר באות בשמו ניתן להסיק שחלק מהספר נכתב על ידי תלמידיו. מאמר ממנו מופיע בספר הלכות פסוקות.
לחם נגד הקראים שהחלו בתקופתו, ובספרו מופיע רבות ההדגשה שכל דברי החכמים מהתורה מקורם.
אחד מתלמידיו הוא הגאון רבי פרקוי בן באבוי.
לקריאה נוספת

מרדכי מרגליות (עורך), "רבא (רב אבא) תלמידו של רב יהודאי גאון", אנציקלופדיה לחכמי התלמוד והגאונים, ה'תשמ"ז, כרך ב, עמ' 768.
| גאונים |
| --- | --- | --- |
| ראשי ישיבת סורא | רב מר בר רב הונא • רב חנינא גאון (חיננאי) • רב הונא גאון (הונאי) • רב ששנא (משרשיא בר תחליפא) • רב חנניה הכהן מנהר פקוד (חיננאי) • רב נהילאי (הילאי) הלוי • רב יעקב הכהן מנהר פקוד • רב שמואל גאון • רב מרי הכהן מנהר פקוד • רב אחא גאון (סורא) • רב יהודאי בן נחמן • רב אחונאי (אהונאי) כהנא בן פפא • רב חנינאי כהנא בן הונא • רב מרי הלוי בן משרשיא • רב ביבוי הלוי • רב הילאי בן מרי • רב יעקב הכהן בן מרדכי • רב איבומאי • רב צדוק בן אשי (יצחק בן ישי) • רב הילאי בן חנניה • רב קימוי בן אשי • רב משה (משרשיא) גאון • רב כהן צדק בן איבומאי • רב שר שלום בן בועז • רב נטרונאי גאון • רב עמרם גאון • רב נחשון בן צדוק • רב צמח בן חיים • רב מלכא • רב האי בן נחשון • רב הילאי בן נטרונאי • רב שלום בן מישאל • רב יעקב בן נטרונאי • רב יום טוב כהנא בן יעקב • רב סעדיה גאון • רב יוסף בן יעקב בר סטיא • רב צמח צדק • רב שמואל הכהן בן חפני • רב דוסא בן סעדיה • רב ישראל הכהן בן שמואל • רב עזריה הכהן בן ישראל • רב יצחק |  |
| ראשי ישיבת פומבדיתא | רב חנן מאישקיא • רב מרי בר רב דימי • רב חנא (הונא) • רב רבה (רבא, ראבא) • רב בוסאי (בוסתנאי) • רב הונא מרי בן מר יוסף • רב חייא ממישן • רב רביא בן רב אביי (מורונאי) • רב נטרונאי בן נחמיה • רב יהודה גאון • רב יוסף גאון (בר כותנאי) • רב שמואל בן רב מרי • רב נטרוי כהנא בן אמונה • רב אברהם כהנא • רב דודאי בן נחמן (רב דוראי) • רב חנניא בן משרשיא • רב מלכא בר רב אחא • רב רבא (אבא) בר דודאי • רב שינוי • רב חנינאי כהנא בן אברהם • רב הונא הלוי בן יצחק • רב מנשה בן יוסף • רב ישעיה הלוי בן אבא • רב יוסף בן שילא משלחי • רב רברבי כהנא בן חנינאי • רב איכומאי (אחונאי) כהנא בן אברהם • רב יוסף בן אבא • רב אברהם בן שרירא • רב יוסף בן מר חייא • רב יצחק בן חנניה • רב יוסף בן רברבי • רב פלטוי בן אביי • רב אחא כהנא בן מר רב • רב מנחם בן יוסף בן חייא • רב מתתיהו הכהן בן רברבי בן חנינא • רב אבא (רבה) בן אמי בן שמואל • רב צמח בן פלטוי • רב האי בן דוד • רב קימוי בן אחאי • רב יהודה בן שמואל גאון • רב מבשר הכהן בן קימוי • רב כהן צדק בן יוסף • רב צמח בן כפנאי • רב חנניה בן יהודה • רב אהרן הכהן בן יוסף • רב נחמיה בן כהן צדק • רב שרירא גאון • רב האי גאון • רב חזקיה בן דוד |  |
| גאוני ישיבת ארץ ישראל | מר זוטרא בר מר זוטרא• רבי יהושפט בן יאשיהו • רבי צמח בן יאשיהו • רבי אהרן בן משה בן מאיר •  רבי אהרן בן מאיר • רבי אברהם בן אהרן • רבי אהרן הכהן גאון • רבי יוסף הכהן בן עזרון • רבי עזרון • רבי שמואל הכהן בן יוסף • רבי יוסי הכהן בן שמואל • רבי שמעיה גאון • רבי יאשיהו בן אהרן • רבי שלמה בן יהודה גאון • רבי דניאל בן עזריה • רבי אליהו הכהן גאון • רבי אביתר גאון • רבי שלמה הכהן גאון (השני) • רבי מצליח הכהן גאון • רבי משה בן נתנאל הלוי • רבי אברהם בן מזהיר • רבי נתנאל בן משה הלוי • רבי שר שלום בן משה הלוי • רבי עזרא בן אברהם • רבי אברהם בן עזרא גאון • רבי שר שלום בן אברהם • צדוק גאון |  |
| אחרים | רב יצחק מפירוז שבור • רב אחאי גאון משבחא • רב שמעון קיירא • רב ניסים גאון • רבנו חננאל |  |
תנאים  •  אמוראים  •  סבוראים  •  ראשונים  •  אחרונים
ערך זה הוא קצרמרבנושא יהדות ובנושא רבנים. אתם מוזמנים לתרום לוויקיפדיה ו.
תוכנית טראמפ לפינוי רצועת עזה

נשיא ארצות הברית דונלד טראמפ וראש ממשלת ישראל בנימין נתניהו במסיבת העיתונאים בה הוכרזה התוכנית המוצעת, החדר המזרחי בבית הלבן, 4 בפברואר 2025
תוכנית טראמפ לפינוי רצועת עזה היא יוזמה אותה העלה נשיא ארצות הברית דונלד טראמפ, במסיבת עיתונאים עם ראש ממשלת ישראל בנימין נתניהו ב-4 בפברואר 2025. היוזמה כוללת פינוי רצועת עזה מתושביה, המוערכת בכ-2 מיליון איש, והחלת שלטון אמריקאי שיתמקד בשיקום הרצועה בעקבות הרס התשתיות במהלך הלחימה ברצועת עזה במלחמת חרבות ברזל.
ההצעה התקבלה בחום על ידי ראש ממשלת ישראל בנימין נתניהו ושאר חברי ממשלת ישראל, ועוררה גל של גינויים מצד מנהיגים ברחבי העולם כולל מדינות שהוזכרו על ידי טראמפ כיעדים שאליהם יפונו הפלסטינים. יש הרואים בתוכנית טראמפ מימוש של תוכנית הטרנספר.
רקע

בעקבות טבח שבעה באוקטובר פתחה ישראל במלחמת חרבות ברזל ברצועת עזה שממטרותיה מיטוט שלטון ארגון הטרור חמאס, והשבת החטופים הישראלים המוחזקים בשבי. במהלך המלחמה נהרסו מרבית המבנים ברצועה ונהרגו כ-61,709 מתושביה, מהם כ-20,000 מחבלים.
ב-4 בפברואר 2025, הכריז נשיא ארצות הברית, דונלד טראמפ, במסיבת עיתונאים שקיים יחד עם ראש ממשלת ישראל בנימין נתניהו בבית הלבן על תוכנית לפינוי רצועת עזה מתושביה.
ב-5 בפברואר פרסמה סוכנות הפיתוח של האו"ם דו"ח לפיו תחזית השיקום של רצועת עזה תיקח בין 15 ל-80 שנים. בדו"ח צוין ש"הנוף ברצועה מופצץ כל כך עד שהוא נראה כמו פני הירח". לטענת הדו"ח, הערכת הזמנים נשענת על הזמן שלקח לשקם נזק שנגרם ממבצעים קודמים ברצועת עזה כאשר התרחיש לשיקום בתוך 15 שנה מבוסס על כך שתהליך הבנייה מחדש יהיה מהר פי חמש מזה שנעשה ברצועת עזה לאחר מבצע שומר החומות בשנת 2021. בדו"ח נכתב בין היתר ש-"רמות חסרות תקדים של אבדן אנושי, הרס חומרי ועלייה חדה בעוני בתקופת זמן כה קצרה תיצור משבר התפתחות שיסכן את עתידם של דורות שלמים בעתיד".
על התוכנית

לדברי טראמפ, המטרה היא להפסיק את מעגל האומללות של חיים בלתי אפשריים שנכפה על תושבי עזה ולהביאם למגורים במקום או מקומות בהם יוכלו לחיות בשלום ובבטחה באמצעות יצירת אלטרנטיבה לעזה, לאור הערכתו שעזה איננה כשירה יותר למגורים למשך תקופה ממושכת. בנוסף, כתוצאה מכך לקדם את היציבות באזור. במקביל תוכניתו כוללת מטרות לשקם את רצועת עזה, להשקיע במיזמים בה ולבנות אותה אחרת. לשם כך יבוצעו מספר שלבים:
תושבי הרצועה יפונו למדינות שכנות כגון מצרים וירדן, וכן למדינות וטריטוריות בעלות מאפיינים דומים כגון כאלו שבהן משמשת השפה הערבית והן בעלות אוכלוסייה סונית כמו מרוקו, סומלילנד ופונטלנד בסומליה, מנהיגיהן של חלק ממדינות אלו הביעו התנגדויות פומביות לפינוי העזתים וקבלתם במדינותיהם, ביניהם עבדאללה מלך ירדן, ראש ממשלת אלבניה, נשיא מצרים א-סיסי, דובר פונטלנד ומנהיגים נוספים.
ארצות הברית תקבל את השליטה על רצועת עזה מישראל בתום המלחמה, ותיקח חסות על שיקומה, ללא מעורבות צבאית. בתרגום מילולי לקטע מדבריו של הנשיא: ”...ארצות הברית תשתלט על רצועת עזה, נדאג להסיר את כל נפלי הפצצות המסוכנות שנשארו שלמים, נפנה את המבנים ההרוסים...”
לצד רעיון להקמת ריביירה שתכלול בתי מלון על רצועת החוף של עזה. עתיד יישובה של הרצועה לא עולה בבירור מהתוכנית. לדבריו של הנשיא: ”...נייצר פיתוח כלכלי שיספק מספר בלתי מוגבל של מקומות עבודה ודיור לאנשי האזור.”
ב-6 בפברואר הבהיר מזכיר המדינה של ארצות הברית מרקו רוביו שטראמפ הציע הצעה והביע נכונות מצד ארצות הברית לקחת את מלוא האחריות על כל הנעשה בשיקום הרצועה.
בפגישה עם ראש ממשלת יפן ב-7 בפברואר אמר טראמפ שלא מתקיימים דיונים על התוכנית, ושהוא "לא ממהר לעשות דבר".
ב-9 בפברואר בריאיון שהעניק טראמפ לרשת פוקס ניוז אמר שייתכן שמדינות במזרח התיכון וגורמים אחרים יהיו שותפים לשיקום הרצועה, אך קודם לכן הכול ייהרס ויפונה בעוד שארצות הברית תדאג היטב לפלסטינים שיעזבו. בריאיון נוסף, נשאל האם תושבי עזה שיעזבו יורשו לחזור, והשיב שהם לא יוכלו לעשות זאת ונתן לכך מספר נימוקים.
ב-16 בפברואר ערך מרקו רוביו מזכיר המדינה האמריקאי ביקור רשמי בישראל בהודעתם המשותפת לתקשורת אמר נתניהו: ”אני רוצה לוודא שכולם כעת מקשיבים לנו. הנשיא טראמפ ואני עובדים בשיתוף פעולה ותיאום מלאים ביננו, יש לנו אסטרטגיה משותפת, ולא נוכל תמיד לחלוק את הפרטים של האסטרטגיה עם הציבור...”. למחרת נפגש מזכיר המדינה עם מוחמד בן סלמאן יורש העצר הסעודי בסעודיה.
סטיב ויטקוף, שליח טראמפ למזרח התיכון, אמר שדברי טראמפ לא הובנו כהלכה, והוא לא דיבר על פינוי תושבי עזה, אלא העלה את הרעיון כדי לעורר חשיבה בנושא ולהגיע לפתרון הטוב ביותר עבורם.
ב-12 במרץ הבהיר טראמפ כי אף אחד לא יגורש מעזה.
צעדים למימוש התוכנית

שר הביטחון של ישראל, ישראל כ"ץ, הנחה את צה"ל להכין תוכנית למתן אפשרות להגירה מרצון לתושבי עזה על בסיס תוכניתו של טראמפ, התוכנית תכלול אפשרויות יציאה במעבר רפיח וכן הסדרים מיוחדים ליציאה דרך הים ומהאוויר.
לאחר שפורסם שראש אמ"ן, שלומי בינדר, ציין בדיון שיש להיערך לחשש שהתוכנית של טראמפ תבעיר את השטח ביהודה ושומרון, הורה השר כ"ץ לרמטכ"ל, הרצי הלוי, לנזוף בבינדר, ואמר: "לא תהיה מציאות בה קציני צה"ל יתבטאו נגד תוכניתו החשובה של נשיא ארצות הברית טראמפ ביחס לעזה, ונגד הנחיות הדרג המדיני."
במרץ 2025 פורסם כי ישראל וארצות הברית פנו לסודאן, סומליה וסומלילנד כדי לדון ביישוב מחדש של פלסטינים מעזה בשטחן. בסודאן אישרו את הפנייה אליהם והבהירו כי דחו אותה, בעוד גורמים רשמיים בסומליה ובסומלילנד אמרו כי לא מתקיימים מגעים כלשהם.
תגובות לתוכנית

ארצות הברית מספר בכירים בממשל טראמפ ציינו כי הממשל לא ערך בדיקת היתכנות ליוזמה, שהפתיעה אותם. במהלך היממה שאחרי ההכרזה על התכנית יצאו הודעות רשמיות של שלושה בכירים בממשל, ביניהם מרקו רוביו וסטיב ויטקוף, אשר התייחסו בצורה אחרת אל התכנית או הכניסו הבהרות אודות הקווים הכלליים שהוצהרו בה, וציינו כי "יש דרך ארוכה בין ההכרזה של טראמפ ועד למימוש החזון הגדול שלו למזרח התיכון". עם זאת בראשית חודש מרץ לאחר פרסומה של יוזמה ערבית בהובלה מצרית לשיקום עזה, השיבה דוברת מחלקת המדינה של ארצות הברית שהגם שהממשל מברך כל דיון של רעיונות חדשים, הרי שהיוזמה הערבית איננה עונה על מה שהנשיא טראמפ סבור שנדרש. כמו כן דובר המועצה לביטחון לאומי של ארה"ב מסר הודעה בה ציין בין היתר בנוגע ליוזמה המצרית כי ״התוכנית הנוכחית אינה מתייחסת למצב הנוכחי ברצועת עזה שאינה ראויה למגורים והתושבים אינם יכולים לחיות ברמה מינימלית באזור מלא הרס ושאריות של אמצעית לחימה" וכן ש-"ארה"ב תומכת בחזון של הנשיא טראמפ לשקם את רצועת עזה ללא חמאס".
הרשות הפלסטינית מזכ"ל הוועד הפועל של אש"ף, חוסיין א-שייח', יצא נגד מה שהוא כינה כ"רעיון עקירת פלסטינים מעזה" וחזר על הצורך ביישום פתרון שתי המדינות. יו"ר הרשות הפלסטינית אבו מאזן דחה את "הקריאות להשתלטות על רצועת עזה ולעקירת פלסטינים ממולדתם".
ירדן עבדאללה השני, מלך ירדן הודיע, בתחילת הפגישה עם טראמפ, כי יסכים לקבל לארצו 2,000 ילדים חולים מתושבי עזה. בנוסף הביע תמיכה כללית בתוכנית השיקום של הרצועה.
איחוד האמירויות הערביות שגריר איחוד האמירויות הערביות בארצות הברית, יוסף אל עוטביה, אמר כי אף שתוכנית טראמפ היא קשה, לא הוצעה תוכנית רלוונטית חלופית.
בריטניה שר החוץ של בריטניה דייוויד לאמי אמר כי "יש להבטיח עתיד לפלסטינים במולדתם. אנחנו רוצים לראות אותם משגשגים בעזה ובגדה המערבית".
גרמניה שרת החוץ של גרמניה, אנאלנה ברבוק, אמרה כי "רצועת עזה שייכת לפלסטינים. גירושם יהיה בלתי מתקבל על הדעת ומנוגד למשפט הבין-לאומי". לדבריה, גירוש יגרום לסבל ולשנאה נוספים, ואסור ליישם פתרון "מעל לראשם" של הפלסטינים.
צרפת ממשרד החוץ של צרפת נמסר כי התוכנית מהווה "התקפה על השאיפות הלגיטימיות של הפלסטינים".
ספרד שר החוץ של ספרד, חוסה מנואל אלברס, מסר כי "עזה היא אדמתם של הפלסטינים העזתים והם צריכים להישאר בעזה".
ערב הסעודית ערב הסעודית דחתה "כל ניסיון לעקור פלסטינים מאדמתם", והבהירה כי לא תכונן יחסים דיפלומטיים עם ישראל בלי שתקום מדינה פלסטינית. הנסיך הסעודי תורכי אל-פייסל כינה את התכנית "פנטזיה מטורפת" והגדיר אותה כ"טיהור אתני".
רוסיה דובר הקרמלין דמיטרי פסקוב הגיב כי התוכנית מעוררת שאלות רבות ונדרש להיכנס לפרטי התוכנית בשביל להבין את השלבים שלה.
האומות המאוחדות מזכ"ל האו"ם אנטוניו גוטרש, גינה את התוכנית והזהיר את הנשיא טראמפ מפני ביצוע טיהור אתני להגדרתו.
ב-15 בפברואר 2025 בעת ועידת הביטחון במינכן, נפגשו שר החוץ הישראלי גדעון סער ומקבילו המצרי בדר עבד אל עתי, לדבריהם ביקש אל עתי לקדם את תוכנית המצרית לשיקום הרצועה, המנוגדת לתוכנית טראמפ לפינוי הרצועה מתושביה.
ב-21 בפברואר התקיים מפגש של מדינות ערביות בסעודיה בהן השתתפו מנהיגי מדינות מצרים, ירדן, קטר ואיחוד האמירויות על מנת לבחון חלופות ותגובות לתוכנית.
ראו גם

משבר המים ברצועת עזה
הגירת פלסטינים מרצועת עזה
תוכנית הטרנספר
ארצות הברית במלחמת חרבות ברזל
תוכנית השלום של הנשיא טראמפ
סטיב ג'ובס

| --- | --- |

 לידה:  24 בפברואר 1955 ארצות הברית סן פרנסיסקו, קליפורניה, ארצות הברית 
 פטירה:  5 באוקטובר 2011 (בגיל 56) ארצות הברית פאלו אלטו, קליפורניה, ארצות הברית 
 מקום מגורים:  מאונטיין ויו 
 מקום קבורה:  Alta Mesa Memorial Park 
 מקום לימודים:  תיכון הומסטד (1972)  ריד קולג' (1974)  קולג' דה אנזה 
 מוסדות:  אפל   פיקסאר   NeXT   Atari, lnc   BioGen
 פרסים והוקרה:  אגדות דיסני (2013)  היכל התהילה הלאומי לממציאים (2012)  פרס גראמי של חבר הנאמנים (2012)  איש השנה של הפיננשל טיימס (2010)  היכל התהילה של קליפורניה (2007)  המדליה הלאומית לטכנולוגיה וחדשנות (1985) 
 בן או בת זוג:  לורן פאוול (18 במרץ 1991–5 באוקטובר 2011)   כריסאן ברנן 
 צאצאים:  ליסה ברנן-ג'ובס, ארין סיינה, ריד ג'ובס, איב ג'ובס 
 www.apple.com/stevejobs
 תרומות עיקריות
 נחשב אחד מחלוצי המחשוב האישי, בזכות מחשב Apple II וכן בזכות תרומתו לפיתוח ממשק המשתמש הגרפי במחשבי מקינטוש.
 חתימה:   
 
סטיבן פול "סטיב" ג'ובס (באנגלית: Steven Paul "Steve" Jobs; ‏24 בפברואר 1955 – 5 באוקטובר 2011) היה יזם, משקיע וממציא אמריקאי. ג'ובס היה ממייסדי חברת אפל והמנכ"ל הראשון שלה, תפקיד בו כיהן בשנים 1976–1983, ולאחר מכן משנת 1997 ועד חודשים ספורים לפני מותו ב-2011. בזכות מחשב Apple II פורץ הדרך, נחשב ג'ובס לאחד מחלוצי המחשוב האישי. הוא נמנה מקה קי מניעים העיקריים להבאת ממשק המשתמש הגרפי למחשב האישי במחשבי מקינטוש, ונחשב לדמות המרכזית שמאחורי הזינוק הכלכלי של חברת אפל בראשית המאה ה-21, בזכות מוצרים פופולריים וחדשניים כדוגמת אייפוד,‏ אייפד ואייפון. בנוסף לכך, ג'ובס היה שותף להקמת חברת NeXT וכיהן כיושב-ראש וכבעלים של אולפן ההנפשה פיקסאר. הוא נמנה עם עשירי העולם, והונו הוערך בספטמבר 2011, סמוך למותו, בסך של 7 מיליארד דולר. ג'ובס בעל עיטור מדליית החירות הנשיאותית (2022).
ביוגרפיה > סיום תפקידו ומותו

ב-17 בינואר 2011 הודיע ג'ובס כי ייצא לחופשת מחלה, אך הבהיר כי הוא ימשיך להיות מעורב באופן חלקי בניהול החברה. במרץ 2011 הוא הופיע באירוע של אפל והציג את אייפד 2, וביוני 2011 הוא שוב הופיע על הבמה והציג את iCloud. באוגוסט 2011 התפטר ג'ובס מתפקיד המנכ"ל (אך נשאר בתפקיד יו"ר הדירקטוריון). טים קוק, שהיה מנהל התפעול של אפל, החליפו בתפקיד המנכ"ל.
ב-5 באוקטובר 2011 נפטר ג'ובס מסרטן הלבלב.
בהלווייתו, כבקשתו, ניגן נגן הצ'לו יו-יו מה סוויטה לצ'לו מספר אחת של באך (רי"ב 1007). נגן זה היה מוערך מאוד על ידי ג'ובס, ושנה לאחר מותו הייתה נגינה זו מוזיקת הרקע בסרטון זיכרון שנוצר על ידי אפל והוצג בדף הבית של החברה מספר ימים.
ג'ובס בתרבות

בשנת 1999 יצא הסרט "שודדי עמק הסיליקון" (Pirates of Silicon Valley), סרט טלוויזיה ביוגרפי בו מתואר פרק מחייו של סטיב ג'ובס, וכן הקמתה של חברת אפל. הסרט מכסה את השנים 1971–1997. בסרט גילם את דמותו השחקן נואה ויילי, המוכר בעיקר בתפקידו כרופא ג'ון קרטר בסדרה "ER".
לאחר מותו, יצא לאקרנים בשנת 2013 הסרט "ג'ובס", סרט ביוגרפי על חייו של סטיב ג'ובס, החל משנת 1974 עת היה סטודנט במכללת ריד ועד להצגת האייפוד בשנת 2001. בסרט גילם את דמותו אשטון קוצ'ר.
בשנת 2015 יצא סרט נוסף המתאר את חייו, "סטיב ג'ובס", בבימויו של דני בויל ובכיכובו של מייקל פסבנדר. בנוסף באותה השנה יצא סרט תיעודי בשם "סטיב ג'ובס: האיש במכונה" שבויים על ידי אלכס גיבני.
נאומיו

ג'ובס נודע בנאומי הפתיחה שנשא בכינוסי מקוורלד-אקספו השנתיים בסן פרנסיסקו ובכנסי המתכנתים העולמיים של אפל (Apple Worldwide Developers Conference). נאומיו משכו קהל רב והוא נחשב נואם מחונן.
הוא נודע בתפיסתו לפיה "אמנים אמיתיים מספקים את הסחורה", כשהכוונה היא לכך שאין חשיבות לעיצוב חדשני אם המוצר אינו יוצא לשוק בזמן. המונח נטבע בשנת 1981 על ידי ברל סמית (או באד טריבל) מחברת אפל.
הוקרה והנצחה

2022 - מדליית החירות הנשיאותית
לקריאה נוספת

וולטר אייזקסון, סטיב ג'ובס, בעברית: מודן הוצאה לאור, 2011
דניאל סמית', איך לחשוב כמו סטיב ג'ובס, בעברית: דני ספרים, 2014
איילת כרמל, תיק אישי: 40 טייקונים בינלאומיים, ידיעות אחרונות - ספרי חמד - גלובס, 2006. עמ' 73–76
הערות שוליים

↑  Steve Jobs - Profile, Forbes
1 2  סימון ביילס, סטיב ג'ובס והאב השכול שטראמפ תקף: ביידן יחלק 17 מדליות כבוד, באתר ynet, 1 ביולי 2022
↑  Steve Jobs: Died Buddhist, Raised Lutheran
↑  Brennan, Chrisann, The Bite in the Apple, St. Martin's Griffin
↑  Markoff, John., What the dormouse said-- : how the sixties counterculture shaped the personal computer industry, New York: Viking, 2005
↑  Steve Jobs: The lost Interview
↑  סקאלי נזכר כי כדי לפתותו שאל אותו ג'ובס: "האם תרצה למכור כל החיים שלך מים מסוכרים עם צבע מאכל?"
↑  באתר פורבס
↑  Benny Evangelista, Apple's Jobs has cancerous tumor removed - He'll take a month off to recuperate, SFGate, August 2, 2004
↑  רויטרס, דיסני תשלם 7.4 מיליארד דולר כדי לרכוש את אולפני ההנפשה פיקסאר, באתר הארץ, 25 בינואר 2006
↑  AP, סטיב ג'ובס: "אני סובל מחוסר איזון הורמונלי", באתר ynet, 5 בינואר 2009
↑  ynet, דיווח: סטיב ג'ובס עבר השתלת כבד, באתר ynet, 20 ביוני 2009
↑  שירות רויטרס, ‏סטיב ג'ובס חזר רשמית לתפקיד מנכ"ל אפל; יעבוד בעיקר מהבית, באתר גלובס, 30 ביוני 2009
↑  טל שחף, כשג'ובס איבד קליטה: עשור לאנטנה-גייט, באתר ynet, 20 ביולי 2020
↑  שירות גלובס, ‏ג'ובס הודיע על חופשת מחלה - אפל צונחת 7% בגרמניה, באתר גלובס, 17 בינואר 2011
↑  סוכנויות הידיעות, ג'ובס חשף את שירותי הענן iCloud ואת מערכת ההפעלה iOS 5 לאייפון, באתר TheMarker‏, 6 ביוני 2011
↑  יהונתן זילבר וזיו קיטרו, סטיב ג'ובס התפטר מתפקידו כמנכ"ל אפל, באתר ynet, 24 באוגוסט 2011
↑  John Markoff, Steve Jobs, Apple’s Visionary, Dies at 56, New York Times, October 5, 2011
| --- | --- |
בקרת זהויות :  NLI: 987007463142405171  PLWABN: 9810625612005606  BIBSYS: 5081107  BNC: 000762235  BNE: XX5098457  BnF: cb12154091r (data)  CANTIC: a11292131  CiNii: DA17359034  GND: 118868284  ICCU: TO0V653584  ISNI: 0000 0000 7861 3326  LCCN: n87883336  LNB: 000168898  MusicBrainz: 85fe4494-c134-44dd-ba92-7e7cd6eff3e4  NDL: 00620888  NKC: js20050718011  NLA: 49863558  NLG: 261112  NLK: KAC200806627  NSK: 000550006  NTA: 071962301  SELIBR: 347377  SNAC: w64t785j  SUDOC: 03004460X  Trove: 1480304  ULAN: 500333099  VIAF: 84237107   WorldCat (עם VIAF): 84237107 
בית הוריו של ג'ובס בלוס אלטוס שבקליפורניה, ששירת ככתובתה המקורית של חברת "אפל"
סטיב ג'ובס וביל גייטס בכנס הטכנולוגיה השנתי של "וול סטריט ג'ורנל", 2007
פסל של סטיב ג'ובס בפארק גרפיסופט, בודפשט
גילברט לוין

| --- | --- |
אין תמונה חופשית
 לידה:  22 בינואר 1948 (בן 77) 
 מוקד פעילות:  ארצות הברית 
 מקום לימודים:  אוניברסיטת פרינסטון, תיכון לורנס 
 
גילברט לוין
גילברט לוין (באנגלית: Sir Gilbert Levine, נולד ב-22 בינואר 1948) בברוקלין, ניו יורק) הוא מנצח יהודי-אמריקאי.
לוין מנצח על תזמורות חשובות בארצות הברית ומחוצה לה, ביניהן הפילהרמונית המלכותית, תזמורת פילהרמוניה, הפילהרמונית של לונדון, הפילהרמונית של ניו יורק, תזמורת פילדלפיה, התזמורת הסימפונית של מונטריאול, התזמורת הממלכתית של בוואריה, התזמורת הסקסונית הממלכתית של דרזדן ותזמורת פיטסבורג. כמו כן ניצח על קונצרטים בטלוויזיה של איחוד השידור האירופאי ובמספר הזדמנויות ניצח על אירועים למען האפיפיור יוחנן פאולוס השני.
השכלה

לוין למד בבית הספר למוזיקה ג'וליארד וקיבל תואר ראשון מאוניברסיטת פרינסטון ותואר שני מאוניברסיטת ייל. הוא למד נגינה בבסון אצל סטיבן מקסים ושרמן וולט, פסנתר אצל
גילברט קאליש, תולדות המוזיקה אצל לואיס לוקווד וארתור מנדל, תאוריה של המוזיקה אצל פיטר וסטרגור ומילטון בביט, האזנה וקריאת פרטיטורה אצל נדיה בולאנז'ה, רנה לונגי ולואיז ווסגרקיאן וניצוח אצל דניס ראסל דייוויס, ז'אק-לואי מונו ופרנקו פרארה. הוא עבד כעוזרו של גאורג שולטי, בבית האופרה המלכותית, קובנט גארדן בלונדון ובתזמורת פריז וכן בהקלטת "לה בוהם" של פוצ'יני לחברת RCA. לוין היה גם בן-חסותו של המנצח הגרמני קלאוס טנשטדט ועבד עמו על מחזור הסימפוניות של מאהלר הן באולם הקונצרטים והן בהקלטות ל-EMI. לוין מרצה הן באוניברסיטת הרווארד והן בייל, בין השאר, ומלמד ניצוח בייל ובבית הספר למוזיקה של מנהטן. בין תלמידי הניצוח שלו המלחין האמריקאי אהרון קרניס. לוין מקיים קשרים רצופים עם שתי האלמה מאטר שלו. הוא יושב במועצה המייעצת של מחלקת המוזיקה באוניברסיטת פרינסטון ונושא זה שנים אחדות בתפקיד מטעם תאגיד ייל.
ראשית הקריירה והשנים בתזמורת הפילהרמונית של קרקוב

בשלב מוקדם בקריירה שלו, ניצח לוין על תזמורות הן באירופה והן בארצות הברית, בהן: תזמורת פילדלפיה, הפילהרמונית של ניו יורק, התזמורת הסימפונית של סן פרנסיסקו, תזמורת מינסוטה, התזמורת הסימפונית של טורונטו, הפילהרמונית המלכותית, תזמורת רדיו צפון גרמניה, המבורג ותזמורת רדיו ברלין, בשידור של "תמונות בתערוכה" מאת מודסט מוסורגסקי, שהוקלט ויצא לאור על גבי תקליטור.
פרסומו הבינלאומי החל כאשר התמנה למנצח ומנהל אמנותי בתזמורת הפילהרמונית של קרקוב בשנת 1987. לוין היה האמריקאי הראשון שקיבל לראשותו תזמורת מזרח-אירופאית, אחרי מנצחים כמו אנדז'יי פאנופניק וסטניסלב סקרובצ'בסקי.
לוין הדריך את התזמורת בתקופה הקשה של סיום השלטון הקומוניסטי, במהלך האירועים הפוליטיים הסוערים של 1989–1990 שהובילו עם הזמן להיווצרות חברה פולנית בעלת חשיבה מערבית, משוחררת משליטה רוסית/סובייטית. בהנהגת לוין צברה הפילהרמונית של קרקוב מוניטין גדלים והולכים. התזמורת סיירה ברחבי אירופה, אסיה (כולל הביקור הראשון מאז ומעולם של איזה שהוא הרכב פולני בקוריאה הדרומית, בשנת 1989) וצפון אמריקה, שם הופיעה בשנת 1993 באולמות קונצרטים חשובים כמו מרכז קנדי וושינגטון הבירה ובמרכז לינקולן בניו יורק, ב"סימפוני הול" בבוסטון וב"סוורנס הול" בקליבלנד, אוהיו. תחת שרביטו גם ניגנה הפילהרמונית של קרקוב בפעם הראשונה עם סולנים כמו עמנואל אקס, גאריק אוהלסון ושלמה מינץ. היא הקליטה לחברות בינלאומיות והופיעה באין-ספור שידורי רדיו וטלוויזיה, הן בפולין והן מחוצה לה.